Lascano (Uruguai)

Lascano Uruguaiko hiri bat da, Rocha departamenduaren iparraldean dagoena, 14. eta 15. ibilbideen gainean.https://web.archive.org/web/20120518041408/http://www.ine.gub.uy/biblioteca/toponimico/TOPOletraL.doc Izen bereko udalerriaren egoitza ere bada. Uruguai ekialdeko hezegune garrantzitsuek inguratzen dute. Izena Francisco Lascano euskaldunarengandik dator, Lascanok hasierako dokumentuak sinatu baitzituen.

 Geografia 
Montevideotik 260 km-ra dago, eta departamenduko hiriburutik (Rocha) 100 km-ra.

Cebollatí ibaia hiritik 13 km-ra dago, eta udan erakargarri bihurtzen da bertako uren lasaitasunagatik eta segurtasunagatik. Gainera, Lascanok Uruguaiko bi lantegi arrozgile garrantzitsuenak ditu (Saman eta Coopar), eta, beraz, herrialdeko hiriburu arrozgiletzat jotzen da.

Hauek dira inguruan dauden herri handienak: Velázquez (48 km), José Pedro Varela (42 km), Chuy (84 km), San Luis (50 km), 18 de julio (70 km), Cebollatí (60 km), Averías (13 km).

2023ko erroldaren arabera, 7572 biztanle zituen hiriak.https://web.archive.org/web/20091113143716/http://www.ine.gub.uy/biblioteca/toponimico/Categorizaci%F3n%20localidades%20urbanas%20orden%20alfab%E9tico.pdf

 Historia 
Francisco Fernández estantziariaren soroetan sortu zen, 1876. urtean. Jatorrian "Hiru Uharte" izena eraman zuen. Ondoren, gobernu nazionalaren aurrean polizia-agintariak eta zerbitzu publikoak edukitzeko egindako izapide desberdinen ondorioz, Francisco Lascanoren, Fernandezen adiskidearen izena hartu zuen, Fernández analfabeto izanik, hark sinatzen baitzituen dokumentuak.https://web.archive.org/web/20111130183816/http://www.lascanoweb.com.uy

 Hiriko ospetsuak 
 Artigas Barrios, politikaria
 Carlos Julio Eizmendi, biolinjotzailea
 Adauto Puñales, politikaria
 Yeanneth Puñales, politikaria
 Néstor García, Sidneyko olinpiadetan parte hartu zuen atleta
   José Ignacio Techera, futboleko atezaina
  Nelson Gutierrez, kirol kazetaria

 Iruditegia 

 Erreferentziak 

 Kanpo estekak 
 :Lascano udalerriaren informazioa.
 :Lascano Rocharen webgune ofizialean.

Kategoria:Uruguaiko hiriak
Kategoria:Euskal toponimia Ameriketan
Kategoria:Rocha departamendua
Kategoria:Pertsonen izenak dituzten lekuak
Kategoria:1876an sortutako lekuak